Mai lõpus Venemaal toimunud esmakordsel ühisel katsepüügi demonstratsioonil selgus, et Eesti ja Venemaa seireandmed on praktiliselt võrreldamatud, kuna püügiks kasutatavad vahendid on täiesti erinevad. "Venemaal kasutatakse püügiks mitte ühiseks teadus- ja  seiretööks kokkulepitud püünist, vaid latikapüügiks mõeldud tööndustraali, mille võrdlemisi suurest võrgusilmast väikesed kalad välja ujuvad. Suuremad röövkalad ujuvad aga kiiremini traalimise kiirusest ja jäävad seetõttu üldse seireandmetest välja," selgitas püügil osalenud TÜ Eesti mereinstituudi koordinaator Vello Peedimaa.